Na podlagi 271. člena Statuta Univerze v Mariboru (Uradni list RS, št. 41/2021 – UPB 13) je Upravni odbor Univerze v Mariboru na svoji 12. seji dne 31. 3. 2022 sprejel naslednje

Spremembe in dopolnitve Navodil o prispevkih in vrednotenju stroškov na Univerzi v Mariboru št. 012/2021/N 8

1. člen

V Navodilih o prispevkih in vrednotenju stroškov na Univerzi v Mariboru št. 012/2021/N 8 se v 14. členu prvi odstavek spremeni tako, da se glasi:

»(1) Študenti plačajo komisijske izpite, medtem ko osebe brez statusa plačajo vse pristope k izpitom in druge posamične storitve UM.«

Za prvim odstavkom se dodata nov drugi in tretji odstavek, ki se glasita:

»(2) Študenti, ki opravljajo komisijske izpite z namenom višanja ocene, kot določata 15. in 27. člen Pravilnika o preverjanju in ocenjevanju znanja na Univerzi v Mariboru, imajo pravico do brezplačnega opravljanja komisijskega izpita v skladu s tretjim odstavkom tega člena.

(3) Število brezplačnih opravljanj komisijskega izpita iz prejšnjega odstavka tega člena se določi glede na čas trajanja (število letnikov) študijskega programa na posamezni stopnji študija tako, da za vsak letnik na posamezni stopnji študenti pridobijo pravico do dveh brezplačnih pristopov. Študenti lahko vse brezplačne pristope koristijo kadarkoli v času študija na posamezni stopnji.«

Sedanji drugi do osmi odstavek postanejo četrti do deseti odstavek.

**VIII. Prehodne in končne določbe Sprememb in dopolnitev Navodil o prispevkih in vrednotenju stroškov na Univerzi v Mariboru št. 012/2021/N 8 z dne 31.3.2022**

1. člen

(1) Te Spremembe in dopolnitve 14. člena Navodil pričnejo veljati z dnem sprejetja na Upravnem odboru UM in se pričnejo uporabljati naslednji dan po objavi na spletnih straneh UM. Študentom, ki v študijskem letu 2021/2022 pristopajo h komisijskemu izpitu z namenom višanja ocene, se ti pristopi ne zaračunavajo.

(2) Omejitev, vezana na število brezplačnih pristopov k izpitu z namenom višanja ocene, se za študente začne uporabljati v študijskem letu 2022/2023, in sicer ne glede na to, ali je študent v preteklosti že pristopil k višanju ocene ali ne.

Predsednik UO UM:

izr. prof. dr. Mitja Gorenak